मनोकामना पूरी नहीं हुई तो व्यक्ति ने धार्मिक स्थल में लगाई आग
उत्तर प्रदेश के बिजनौर जिले में रहने वाले एक व्यक्ति ने अपनी मनोकामना पूरी न होने से अल्लाह से नाराज होकर गांव के एक धार्मिक स्थल में कथित तौर पर आग लगा दी।
बिजनौर: उत्तर प्रदेश के बिजनौर जिले में रहने वाले एक व्यक्ति ने अपनी मनोकामना पूरी न होने से अल्लाह से नाराज होकर गांव के एक धार्मिक स्थल में कथित तौर पर आग लगा दी। जानकारी के अनुसार आरोपी भूरे, उर्फ इकराम ने नशे की हालत में पूरैनी गांव में आग लगाने की इस घटना को अंजाम दिया। रविवार को नगीना पुलिस ने उसे गिरफ्तार कर लिया।बिजनौर के पुलिस अधीक्षक (एसपी) धर्मवीर सिंह ने कहा कि इकराम धामपुर क्षेत्र के पडाली गांव का रहने वाला है। उन्होंने जानकारी देते हुए बताया कि वह अकसर धार्मिक स्थल पर आता-जाता रहता था। उसकी मनोकामना पूरी न होने से निराश होकर व 23 और 24 अगस्त की दरमियानी रात को नशे की हालत में वहां पहुंच गया और भक्तों के लिए बनाए गए प्रसाद में आग लगा दी।जला हुआ सामान देखकर ग्रामीण भड़क गए और उन्होंने थाने में इसके खिलाफ शिकायत दर्ज कराई।